google/wiki40b huggingface dataset:
Kúpalisko Žižkova

História

Výstavba začala v roku 1941 a kvôli niekoľkým prerušeniam výstavby bolo dostavané až v roku 1968. Skúšobne napustili hlavný bazén v roku 1968 a kvôli trhline behom troch dní vytiekol. Po napustení sa vo výstavbe nepokračovalo.
Mala to byť moderná a ekologická stavba pre 2 500 návštevníkov. Okrem troch bazénov, skokanskej veže, šatní a plochy na slnenie, tu chceli postaviť aj malú rehabilitačnú kliniku a výletnú reštauráciu. Voda sa mala čerpať z Dunaja, do bazénov mala stekať umelým vodopádom po skale blízkeho bývalého kameňolomu, na ktorej by sa ohrievala slnečnou energiou. Pôvodne mal mať bazén hĺbku 5 m, ale kvôli podzemným priestorom, ktoré to neumožňovali, zmenili hĺbku na 2,5 m.
Po roku 1989 boli snahy priestor oživiť, aktivisti tam zorganizovali aj niekoľko kultúrnych podujatí.

Súčasnosť

Pozemok v roku 2002 predalo mesto firme MT Real. Keďže firma čiastku v stanovenej lehote nezaplatila, mesto od zmluvy odstúpilo. V novembri 2014 však krajský súd na základe odvolania rozhodol v prospech developerskej firmy a nariadil okresnému súdu vo veci konať odznova. V marci roku 2016 podľa listu vlastníctva je majiteľom MT Real.
Po roku 1995 bazén chátra a zarastá vegetáciou. V priestoroch malého vnútorného bazéna teraz bývajú bezdomovci. Vnútorné steny bazénu sú posprejované a všade po pozemku sú rozhádzané odpadky.
Mit brennender Sorge

Mit brennender Sorge (slovensky S úzkostlivou starosťou) je nemecky písaná encyklika, ktorú vydal pápež Pius XI. 14. marca 1937 ako reakciu na nacizmus a jeho vládu v Nemecku. Ide o jednu z prvých encyklík, ktoré dosiahli svetového ohlasu a prekročili hranice katolíckeho sveta, a jeden z mála oficiálnych dokumentov Svätej stolice, ktorý bol v origináli vyhotovený v nemčine (namiesto bežnej latinčiny).

Vznik a obsah

Pius XI., v tej dobe ťažko chorý, encykliku sám nepísal, iba prekontroloval a snáď veľmi mierne upravil text, ktorý na jeho pokyn pripravili kardináli Faulhaber a Pacelli, pričom prvý vytvoril koncept textu a druhý previedol len niekoľko menších zostrujúcich zmien. Encyklika sa zaoberala situáciou Cirkvi v Nemecku, popisovala jej ťažkú situáciu a masové porušovanie konkordátu zo strany Tretej ríše, aj keď nacizmus priamo nemenovala, ostro odsudzovala jeho filozofické základy, spočívajúce v rasizme a vypätom nacionalizme. Súbežne s touto encyklikou bola vydaná encyklika Divini redemptoris, ktorá odsúdila komunizmus.

Reakcie

Pretože hrozilo nebezpečenstvo, že nacisti znemožnia jej distribúciu a čítanie, nebola encyklika vopred ohlásená a po tajnom vytlačení a distribúcii bola na Kvetnú nedeľu (21. marca) 1937 čítaná v nemeckých kostoloch. Orgány nacistického Nemecka ju označili za útok proti nim a tvrdo zaútočili na Cirkev. Vrchol slovných reakcií prišiel v Goebbelsovom projave z 28. mája, v ktorom nemecký minister propagandy vyslovil na adresu Svätej stolice „posledné varovanie“ a označil ju za nepriateľskú mocnosť. Hitlerova vláda sa síce rozhodla, že pre likvidáciu Cirkvi nie je teraz tá správna doba, ale neváhala prikročiť k perzekúciám jednotlivcov podieľajúcich sa na distribúcii encykliky a radikálne obmedzila možnosti nemeckej Cirkvi informovať svojich veriacich a komunikovať so Svätou stolicou.
Encyklika bola celkovo vnímaná ako jasné odsúdenie nacizmu a ako takej sa jej textu dostalo masového rozšírenia a určitej podpory vo svete. Na druhej strane forma tejto podpory bola v drvivej väčšine iba slovná. Pius XI. i nemeckí katolíci boli týmto výsledkom veľmi sklamaní, pretože očakávali, že sa veci Cirkvi dostane vo svete oveľa väčšej a hmatateľnejšej podpory. Fakticky tak boli potvrdené názory tých, ktorí neverili, že otvorená kritika nacizmu zo strany pápeža môže niečo zmeniť.
Encyklika nepochybne viedla k vyostreniu prenasledovania Cirkvi v Nemecku a k perzekúciám jednotlivých osôb z radov radových veriacich, ktorým bola preukázaná účasť na jej rozšírení. Na druhej strane jej vydanie znamenalo, že žiadny uvedomelý katolík už nemohol ďalej považovať podporu nacizmu za zlučiteľnú s jeho vierou.
Paulína Snopková

Život

Narodila sa 22. júna 1932 v Udavskom pri Humennom. Jej starší brat Ján Šalát vyštudoval geológiu a pôsobil ako pedagóg na Vysokej škole technickej v Košiciach. Absolvovala Dievčenské gymnázium v Bratislave, kde maturovala v roku 1952. Následne nastúpila na štúdium biológie na Prírodovedeckej fakulte Univerzity Komenského v Bratislave, ktoré úspešne ukončila v roku 1957. V roku 1967 získala hodnosť doktora prírodných vied (RNDr.).
Po skončení štúdia geológie v roku 1957 nastúpila na Geologický ústav Dionýza Štúra, kde pre biostratigrafický výskum neogénnych, paleogénnych a starších sedimentov začala uplatňovať palynologickú metódu. Výsledky prvej etapy jej palynologického výskumu boli pozitívne. Prvýkrát stanovila základné peľové spektrá z miocénnych sedimentov z východnej časti Podunajskej nížiny (eger - panón) a z Považia (egenburg - báden). Veľkým prínosom bolo zaradenie sladkovodných a brakických sedimentov, ktoré sa inými biostratigrafickými metódami nepodarilo vekovo zaradiť. Takisto urobila rekonštrukciu paleoekologických a paleoklimatických pomerov. V roku 1978 sumarizovala svoje práce a získala hodnosť kandidáta geologických vied (CSc.).
Od roku 1961 sa zaoberala palepalynologickým, paleoekologickým a paleoklimatologickým štúdiom sedimentov centrálnokarpatského paleogénu a paleogénu karpatského flyšového pásma východného Slovenska. Získané výsledky korelovala s výsledkami rovnako starých súvrství z územia Česka, Nemecka, Poľska, Ukrajiny a Maďarska. Jej výsledky majú dodnes vysokú platnosť a presahujú regionálny rámec.
Spolu so svojim manželom L. Snopkom sa pokúsila paleopalynologické metódy aplikovať aj v paleozoických komplexoch Spišsko-gemerského rudohoria (hlavne v gelnickej skupine v gemerika). V roku 1961 sa jej podarilo zistiť v staropaleozoických, epizonálne metamorfovaných komplexoch dovtedy považovaných za bezfosílné palynomorfy veku vrchné kambrium, ordovik, silúr až spodný devón. Výsledky boli kladne hodnotené Ústredným ústavom geologickým v Prahe a boli konzultované so zahraničnými palynológmi, najmä z Leningradu, Rumunska a Bulharska. Tieto veky o niekoľko desiatok rokov neskôr potvrdili aj datovania rádiometrickými metódami. Venovala sa aj palynologickému výskumu čiernych bridlíc z vrtov podložia Viedenskej panvy, v ktorých preukázala ich prevažne vrchnotriasový (karnský) vek. Doložila vrchnokriedový (santon-kampanský) vek pre tmavé ílovce, vyskytujúce sa vo vápencoch gombaseckého lomu a tiež vek sedimentov pri Dobšinskej ľadovej jaskyni (Slovenský raj).
V neskorších rokoch začiatkom 90. rokov vypracovala na základe palynologického korelačného štúdia paleogénu Západných Karpát s paleogénom Maďarska a Čiech 10 korelačných tabuliek, v ktorých sú uvedené stratigraficky významné druhy pre korelačné oblasti, a to od spodného eocénu do vrchného oligocénu.
Boutiers-Saint-Trojan

Poloha

Obec má rozlohu 7,13 km². Najvyšší bod je položený 49 m n. m. a najnižší bod 5 m n. m.

Obyvateľstvo

Počet obyvateľov obce je 1 356 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fossé (Ardennes)

Poloha

Obec má rozlohu 8,94 km². Najvyšší bod je položený 329 m n. m. a najnižší bod 208 m n. m.

Obyvateľstvo

Počet obyvateľov obce je 54 obyvateľov (2009).
Graf vývoja obyvateľstva:
Zdroje: INSEE
Zajac polárny

Rozšírenie

Žije v tundre Grónska, severnej časti Kanady a Aljašky.

Opis

Je približne 55 až 70 cm dlhý a váži medzi 4 a 5,5 kg. Relatívne k jeho veľkosti má menšie uši.
Počas zimného obdobia jeho srsť zbelie, aby zajacovi poskytla maskovanie v snehu.

Strava

Zajac polárny väčšinou požiera zdrevnatené rastliny, ale nepohrdne ani pupeňmi, lesnými plodmi, listami a trávou. Má výborný čuch a za zasneženými rastlinami, ktorými sa živí, dokáže aj hrabať do snehu.
Antická architektúra

Antická architektúra je základné obdobie vo vývine európskej architektury, Je to grécka architektúra, rímska architektúra, etruská architektúra a starokresťanská architektúra v obdbí od 11. stor. pred Kr. do 6. stor. po Kr.
Stavby antickej architektury sa vyznačujú dokonalými konštrukciami a jasnou dispozíciou, úhľadnými architektonickými formami, staviteľskou a výtvarnou dokonalosťou.
Benedikt IX.

Biografia

Zvoliť a intronizovať ho nechal jeho otec Alberich III. tým že podplatil voličov. V roku 1037 urobil reformy v kúrii zamerané na centralizáciu. V septembri 1044 v Ríme vypukli boje, pred ktorými bol nútený utiecť, no nikdy nebol oficiálne zosadený. Rodina Crescenciovcov dosadila na miesto pápeža Silvestra III., ktorého Benedikt okamžite exkomunikoval a 10. marca 1045 ho vyhnal. No už po dvoch mesiacoch, 1. mája, písomne abdikoval v prospech Gregora VI. Ten musel Benediktovi zaplatiť obrovskú sumu peňazí. Benedikt bol oficiálne zosadený z pápežského stolca 24. decembra 1046 Henrichom III. na rímskej synode. Henrich menoval za pápeža Klementa II., ktorý však po necelých ôsmich mesiacoch nečakane zomrel. Vďaka nadšeniu ľudu a úplatkom bol Benedikt znovu dosadený 8. novembra 1047 a vládol až do 16. júla 1048, keď bol na pápežský trón inštalovaný Damazus II. Benedikt naňho neprestával chrliť kliatby a v apríli 1049 bol exkomunikovaný Lateránskou synodou. Tento rozsudok zrušil až Lev IX. Umrel a bol pochovaný v Grottaferrata na Albánskych kopcoch.
Hesperange

Poloha

Obec má rozlohu 27,22 km². Najvyšší bod je položený 334 m n. m. a najnižší bod 255 m n. m.

Obyvateľstvo

Hesperange má 13411 obyvateľov (2011).
Graf vývoja obyvateľstva:

Ekonomika

S 5.62% bolo v Hesperange nezamestanosť nižšia o 1.35 % ako luxemburský priemer v roku 2010.
ŠK 98 Pruské

Florbalový oddiel

Florbalový oddiel dievčat bol do klubu včlenený v roku 2007, hoci žiačky miestnej základnej školy začali florbať hrať už v roku 2003. V roku 2008 sa prihlásil do seniorských súžaží a po úspešnej extraligovej baráži postúpil seniorský tím do najvyššej slovenskej súťaže – extraligy žien. Najväčším úspechom je zisk 4 titulov majstra Slovenska, ktoré dosiahol v rokoch 2012, 2013, 2016 a 2018. Okrem seniorského tímu fungujú v klube aj mládežnícke tímy dievčat. Úspech dosiahol aj na Euroflorbalovom pohári (európsky pohár druhej výkonnostnej úrovne) v roku 2017, ktorý hostilo lotyšské mesto Valmiera a družstvo Pruského na ňom dokázalo zvíťaziť. Domovskou halou oddielu je Športová hala Dubnica n/Váhom, keďže v Pruskom hala chýba.

Hokejbalový oddiel

Hokejbalový oddiel je najstarším oddielom klubu, na jeho základe bol aj vytvorený v roku 1998 pod názvom HBC 98 Pruské. Neskôr ako jeden z oddielov TJ Považan Pruské bol zaregistrovaný v roku 2003 v Slovenskej hokejbalovej únii. Súčasné pomenovanie nesie od roku 2005, kedy sa v klube vytvorilo aj Centrum talentovanej mládeže v hokejbale. Seniorský tím je účastníkom najvyššej hokejbalovej súťaže – extraligy mužov od roku 2006. Najväčší úspech dosiahol ziskom bronzovej medaily v roku 2014. Okrem seniorského tímu mužov figurujú v oddieli aj tímy do 19, do 16 a do 14 rokov.
L’Étang-la-Ville

Poloha

Obec má rozlohu 5,38 km². Najvyšší bod je položený 178 m n. m. a najnižší bod 64 m n. m.

Obyvateľstvo

Počet obyvateľov obce je 4 729 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Champagney (Doubs)

Poloha

Obec má rozlohu 3,01 km². Najvyšší bod je položený 301 m n. m. a najnižší bod 219 m n. m.

Obyvateľstvo

Počet obyvateľov obce je 268 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moirax

Poloha

Obec má rozlohu 16,2 km². Najvyšší bod je položený 183 m n. m. a najnižší bod 41 m n. m.

Obyvateľstvo

Počet obyvateľov obce je 1 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
LG X power

LG X power je androidový smartfón, ktorý vyrába spoločnosť LG Electronics. Predstavený bol v máji a uvedený v septembri 2016. Je k dispozícii vo variante single SIM aj dual SIM.
LCD displej je typu IPS, má uhlopriečku 5,3 palcov a rozlíšenie 720x1280 bodov s bodovou hustotou 277 ppi. Používa operačný systém Android v6.0.1 (Marshmallow).
Použitý čipset je v závislosti od verzie Mediatek MT6735, Mediatek MT6755M - LS755 alebo Qualcomm MSM8909 Snapdragon 210 - US610, K450, procesor je potom Quad-core 1.3 GHz Cortex-A53, Octa-core (4x1.8 GHz Cortex-A53 & 4x1.0 GHz Cortex-A53) - LS755 alebo Quad-core 1.3 GHz Cortex-A7 - US610, K450. Grafický procesor je Mali-T720, Mali-T860MP2 - LS755 alebo Adreno 304 - US610, K450. Kapacita vnútornej pamäte je 16 GB rozšíriteľná microSD kartou do 256 GB a pamäť RAM 2 GB.
Fotoaparáty majú parametre 13 MP, f/2.2, autofocus, LED blesk a 8 MP, autofocus, LED blesk - LS755, US610, K450. Batéria je neodnímateľná s kapacitou 4100 mAh.
Ubuntu

Komponenty a licencovanie

Ubuntu rozdeľuje softvér do štyroch základných sekcií, nazývaných „komponenty“. Jednotlivé komponenty sa od seba líšia rozdielnym typom licencovania a úrovňou poskytovanej podpory. Štandardne sa inštalujú balíky z komponentu main, tieto balíky majú spĺňať základné potreby bežných používateľov počítačov, plus niektoré balíky z komponentu restricted, ktoré sú absolútne nevyhnutné pre použiteľnosť operačného systému.
Komponent main obsahuje iba balíky, ktoré sú v súlade s licenčnými podmienkami Ubuntu a ktorých podporu zabezpečuje tím Ubuntu. Cieľom je zahrnúť všetko potrebné na bežné používanie Linuxových systémov. Balíky v tomto komponente majú garantovanú technickú podporu a včasné bezpečnostné záplaty.
Komponent restricted obsahuje softvér, ktorý vývojári Ubuntu podporujú, pretože je dôležitý, ale nie je dostupný s vhodnou slobodnou licenciou a preto nie je obsiahnutý v komponente main. Patria sem binárne balíky grafických kariet alebo ovládačov. Úroveň podpory je viac obmedzená, ako pre balíky z komponentu main, pretože vývojári nemusia mať prístup k zdrojovým kódom takýchto balíkov (napr. ovládače od firiem nVIDIA alebo ATI). Používanie binárnych balíkov prináša riziko neznámeho kódu, ktorý môže spáchať v systéme škodu. V tejto súvislosti sa hovorí o ultraortodoxnej distribúcii Ubuntu a podľa vyjadrenia Marka sa pripravuje už pre najbližší upgrade . 
Komponent universe zahŕňa široký záber softvéru, ktorý môže, ale nemusí mať reštriktívnu licenciu, no tím Ubuntu pre tento softvér neposkytuje žiadnu podporu. Takto používatelia získajú možnosť inštalovať rôzne druhy programov v rámci balíkového systému Ubuntu, ale zároveň sú spomínané balíky oddelené od balíkov s podporou v komponentoch main a restricted.
Existuje ešte komponent multiverse, ktorý obsahuje nepodporované balíky, ktoré nespĺňajú požiadavky na Slobodný softvér.
Škoda 14TrE

Konštrukcia

V roku 1994 založila Škoda spolu s americkou firmou AAI Baltimore spoločnosť ETI Baltimore, ktorá sa z legislatívnych dôvodov mala podieľať na výrobe nových trolejbusov určených pre americké mestá. O rok neskôr boli do USA dovezené tri prototypové trolejbusy 14TrE kompletne vyrobené v Škode Ostrov, ktoré spočiatku poslúžili v Daytone ako ukážkové vozy. Sériové vozidlá pre Dayton boli v počte 54 vozov v ETI zostavené v rokoch 1997 – 1999, pričom zo Škody Ostrov boli do USA zaslané hotové skelety vozidiel a kontajnery s elektrickou výzbrojou.
Voz 14TrE vychádza z modelu 14Tr. Ide o dvojnápravový trolejbus so samonosnou karosériou. Bol pozmenený dizajn čiel, v pravej bočnici sa nachádzajú iba dvoje dvojkrídlové skladacie dvere (len predné a zadné).

Prototypy

Boli vyrobené tri prototypy, ktoré boli do Daytonu dodané v roku 1995 a ktoré dostali čísla 9601–9603. Od zvyšku neskôr dodaných sériových vozidiel sa čiastočne líšili, ich karoséria bola o 175 mm užšia, disponovali čelným nedeleným oknom a veľkým zadným oknom. Všetky tri vozidlá boli vyradené pred rokom 2013, dopravca však počíta so zachovaním trolejbusu č. 9602 ako historického vozidla.
Omonville

Poloha

Obec má rozlohu 2,83 km². Najvyšší bod je položený 131 m n. m. a najnižší bod 104 m n. m.

Obyvateľstvo

Počet obyvateľov obce je 268 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Polincove

Poloha

Obec má rozlohu 4,75 km². Najvyšší bod je položený 21 m n. m. a najnižší bod 1 m n. m.

Obyvateľstvo

Počet obyvateľov obce je 800 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vitrac-Saint-Vincent

Poloha

Obec má rozlohu 22,07 km². Najvyšší bod je položený 254 m n. m. a najnižší bod 116 m n. m.

Obyvateľstvo

Počet obyvateľov obce je 520 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ruca

Poloha

Obec má rozlohu 12,13 km². Najvyšší bod je položený 79 m n. m. a najnižší bod 22 m n. m.

Obyvateľstvo

Počet obyvateľov obce je 542 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Xiaomi Redmi Note 4

História

Spoločnosť Xiaomi uviedla Snapdragonovou verziu Xiaomi Redmi Note 4X v januári 2017. Prišla s pamäťou 2 GB RAM + 32 GB EMMC, 3 GB RAM + 16 alebo 32 GB EMMC a 4 GB RAM + 64 GB EMMC. Telefón má 5,5 palcový IPS displej s rozlišením 1080 x 1920 a 2.5D zakrivenú obrazovku.
Dňa 14. februára 2017 spolu s čínskou premiérou Redmi Note 4X vydala spoločnosť Xiaomi limitovanou edíciu telefónu s názvom Hatsune Miku. Sada obsahuje upravenú krabičku, mobilný telefón, powerbanku a ochranné púzdro.
Salles (Hautes-Pyrénées)

Poloha

Obec má rozlohu 27,48 km². Najvyšší bod je položený 1 881 m n. m. a najnižší bod 517 m n. m.

Obyvateľstvo

Počet obyvateľov obce je 197 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coatréven

Poloha

Obec má rozlohu 9,13 km². Najvyšší bod je položený 101 m n. m. a najnižší bod 17 m n. m.

Obyvateľstvo

Počet obyvateľov obce je 451 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Halmahera

Halmahera (alebo Jilolo) je jeden z ostrovov Maluckých ostrovov. S rozlohou 17 780 km² je to najväčší ostrov súostrovia. Administratívne patrí pod indonézsku provinciu Maluku Utara (Severné Maluku). Ostrov je riedko obývaný, počet obyvateľov bol v roku 1995 162 728.
Magdaléna Hajóssyová

Umelecká činnosť

Od roku 1979 je stálou členkou Štátnej opery Praha, kde stvárnila mnoho sólových rolí.

Pedagogická činnosť

Je vedúca speváckeho oddelenia na pražskej Akadémii múzických umení.
Medzi jej žiakov patrí napríklad Anda-Louise Bogza, sopranistka rumunského pôvodu trvale žijúca v Prahe, sólistka Národného divadla, Štátnej opery Praha a ďalších popredných českých aj zahraničných divadiel.
Natočila radu hudobných nahrávok.
Hermafroditos

Hermafroditos alebo Hermafrodit (starogr. Ἑρμαφρόδιτος – Hermafroditos, lat. Hermaphroditus) je v gréckej mytológii krásny syn boha Herma a bohyne Afrodity.
Meno Hermafrodita vzniklo spojením mien jeho rodičov boha Herma a bohyne Afrodity, v gréckych mýtoch je postavou, ktorá je obojpohlavná.
V jeho rodnej Kárii ho vychovali nymfy a vyrástol na krásneho mladého muža. Jedného dňa na svojich potulkách prišiel k prameňu nymfy Salmakis. V tom okamihu ako Hermafrodita nymfa Salmakis zazrela okamžite sa do neho zamilovala a keď sa mládenec šiel okúpať do jej prameňa, silne ho objala a požiadala bohov, aby ich telá naveky spojili. Bohovia jej prianiu vyhoveli a oni stali sa jedným telom. Ten osud potom čakal na každého muža, ktorý sa z tohto prameňa napil aj keď nie doslova, ale celkom iste v tom zmysle, že sa stal androgýnnym.
O tomto prameni napísal Vitruvius v prvom storočí pred Kr. Píše, že prameň je priezračný a má výbornú chuť. Keď si pri tomto prameni založili Gréci osadu (dnešný Bodrum) jeden z osadníkov si pri prameni zariadil obchod z rozličným tovarom a jeho tovar lákal aj barbarov, ktorí keď sa z blízkeho prameňa napili, prispôsobili sa jemnejším gréckym obyčajom a stali sa civilizovanými ľuďmi.
Kyjevské metro

Kyjevské metro (ukr. Київський метрополітен, Київське метро; rus. Киевский метрополитен, Киевское метро) tvorí kostru mestského dopravného systému Kyjeva. Reálne má tri trasy, ktoré v centre mesta tvoria prestupný trojuholník (podobne ako v Prahe), ďalšie dve trasy sú v štádiu plánovania. Prvá trasa bola uvedená do prevádzky v roku 1960. Dnes má 50 staníc a celkovú dĺžku 65,18 km, z toho 6,7 km po povrchu. 
Súčasná cena lístka na jednu cestu je 8,0 ukrajinskej hrivny (cca 0,18 €).
Bourbriac

Poloha

Obec má rozlohu 71,86 km². Najvyšší bod je položený 308 m n. m. a najnižší bod 111 m n. m.

Obyvateľstvo

Počet obyvateľov obce je 2 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karel Satoria

Život

Narodil sa ako najmladší zo štyroch detí vo veriacej rodine, ktorá bola po roku 1948 postihnutá prenasledovaním zo strany komunistického režimu. Vďaka politickému uvoľneniu sa mu však v roku 1968 podarilo dostať na gymnázium vo Velkom Meziříčí, po ktorého absolvovaní v roku 1972 začal študovať Cyrilometodskú bohosloveckú fakultu v Litoměřiciach. V rokoch 1975 až 1977 absolvoval základnú vojenskú službu, počas ktorej na seba upozornil okrem iného neúčasťou vo voľbách v roku 1976. V roku 1977 ho spolužiak z fakulty Václav Malý zoznámil s vyhlásením Charty 77. Po skončení základnej vojenskej služby dokončil svoje štúdiá teológie a v roku 1978 bol vysvätený na kňaza.
V rokoch 1978 – 1982 pôsobil ako farský vikár v Letoviciach a v rokoch 1982 – 1990 ako duchovný správca vo Vrbici u Břeclavi. Ako sa neskôr dozvedel, k 30. novembru 1986 mu bol odobraný štátny súhlas na výkon duchovenskej činnosti, ale pretože mu to nikto neoznámil, bol ako kňaz činný aj naďalej. Pritom šíril informácie o Charte 77 a zúčastnil sa akcií brnianskeho disentu, za čo bol režimom stíhaný.

Generálnym vikárom

Po roku 1989 chcel vstúpiť do kláštora, ale v máji 1990 prijal funkciu generálneho vikára brnianskej diecézy, v ktorej zotrval do roku 1992. Ako generálny vikár sa snažil zvrátiť stav, kedy od doby normalizácie pôsobili v mnohých živých farnostiach duchovní správcovia lojálni ku komunistickému režimu, zatiaľ čo skoršiemu režimu nepohodlní kňazi zostávali v málo aktívnych či v odľahlých farnostiach, takže si presuny kňazov v rámci brnianskej diecézy narobil rad nepriateľov.

Desať rokov v trapistickom kláštore

V roku 1992 vstúpil do Rádu cisterciánov prísnej observancie, prijal rehoľné meno Martin a nasledujúcich desať rokov strávil v kláštore Sept Fons v strednom Francúzsku. "Nepovažujem život trapistov, tak ako som ho spoznal, za bezcenný, určite ponúka veľmi kvalitne naplnené dni a je pre mnohých požehnaním, nemôžem sa ale zbaviť dojmu obrovských rezerv," uviedol Satoria.
Po návrate do Česka v roku 2002 viedol výstavbu kláštora Nový Dvůr, po ktorého dokončení sa odsťahoval na bývalú faru z konca 18. storočia v Kostelní Myslové, ktorú spolu s niekoľkými ďalšími ľuďmi postupne opravoval. Od 1. októbra 2011 sa stal administrátorom v Dobříši a administrátorom excurrendo vo farnosti Svaté Pole.
Marathios

Marathios (starogr. Μαράθιος – Marathios, lat. Marathus) je v gréckej mytológii nástupca sikyónskeho kráľa Marathónia.
Nástupcom sikyónskeho kráľa Marathónia bol Marathios, ktorý podľa starovekého autora Hieronyma nastúpil na trón v Sikyóne okolo roku 1530 pred Kr. a vládol do roku 1510 pred Kr. Hieronymus uvádza, že to bolo v čase, keď Mojžiš vyviedol Izraelitov z egyptského otroctva.
Antický autor Pausanias, ktorý píše aj o kráľoch Sikyónu sa o kráľovi Marathiovi nezmieňuje. Pausanias píše, že Orthopolis (predchodca Marathónia) mal dcéru Chrysorthu, ktorá mala s bohom Apolónom syna Koróna, následníka trónu v Sikyóne. Korónos mal potom dvoch synov, Koraka a mladšieho Lamedóna. Korax zomrel bez potomstva a práve v tej dobe prišiel z Tesálie Epópeus a prevzal v Sikyóne kráľovskú korunu. Väčšina antických autorov však uvádza, že po 20 ročnej vláde kráľa Marathónia sa kráľom v Sikyóne stal Echyreus a Epópeus bol až jeho druhým následníkom.
Borey

Poloha

Obec má rozlohu 14,5 km². Najvyšší bod je položený 438 m n. m. a najnižší bod 282 m n. m.

Obyvateľstvo

Počet obyvateľov obce je 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castelnau-d’Auzan

Poloha

Obec má rozlohu 43,79 km². Najvyšší bod je položený 186 m n. m. a najnižší bod 82 m n. m.

Obyvateľstvo

Počet obyvateľov obce je 1 079 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Septimius Serenus

Septimius Serenus bol rímsky básnik patriaci k hnutiu poetae novelli, avantgarde, ktorá pôsobila na konci 2. a počas 3. storočia. Údajne skladal básne s bukolickou tematikou, a to neobvyklým jambickým dimterom. Z jeho tvorby sa nič nedochovalo.